Document ID: 32002R2067

Ir-Regolament tal-Kummissjoni (KE) Nru 2067/20002
tal-21 ta’ Novembru 2002
li jikkoreġi r-Regolament (KE) Nru 444/98 li jemenda r-Regolament (KE) Nru 1162/95 li jippreskrivi regoli dettaljati speċjali għall-applikazzjoni tas-sistema ta’ liċenzi ta’ importazzjoni u esportazzjoni għaċ-ċereali u r-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KE) Nru 1666/2000 [2], u b’mod partikolari l-Artikolu 9(2) u l-Artikolu 13(11) tiegħu,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [3], kif l-aħħar emendat bir-Regolament tal-Kummissjoni (KE) Nru 411/2002 [4], u b’mod partikolari l-Artikolu 9(2) u l-Artikolu 13(15) tiegħu,
Wara li kkunsidrat ir-Regolament tal-Kummissjoni (KE) Nru 1291/2000 tad-9 ta’ Ġunju 2000 li jippreskrivi regoli komuni dettaljati għall-applikazzjoni tas-sistema ta’ liċenzi ta’ importazzjoni u esportazzjoni u ċertifikati ta’ ffissar bil-quddeim għall- prodotti agrikoli [5], kif l-aħħar emendati bir-Regolament (KE) Nru 2229/2001 [6],
Billi:
(1) L-emenda ta’ l-ewwel indent ta’ l-Artikolu 4(2) tar-Regolament tal-Kummissjoni (KE) Nru 1162/95 [7], kif l-aħħar emendat bir-Regolament (KE) Nru 1322/2002 [8], kif adottat bir-Regolament tal-Kummissjoni (KE) Nru 444/98 [9], fih żball, fis-sens li l-espressjoni "kodiċi ta’ ħdax-il ċifra" ma dehritx attwalment f’dak l-inċiż qabel l-emenda tiegħu. Dan l-iżball għandu għalhekk jiġi kkoreġut.
(2) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
L-Artikolu 1
Fl-Artikolu 1 tar-Regolament (KE) Nru 444/98, il-punt 2 huwa b’dan ikkoreġut u sostitwit bit-test li ġej:
"2) l-ewwel inċiż fl-Artikolu 4(2) huwa sostitwit b’dan li ġej:
- fis-Sezzjoni 15, id-deskrizzjoni tal-prodott u l-kodiċi tiegħu ta’ tnax-il ċifra; fil-każ ta’ prodotti li jaqgħu f’żewġ suddiviżjonijiet jew aktar maġenb xulxin, l-esportatur jista’ juri n-nomenklatura tar-rifużjoni bi tnax-il ċifra, f’liema każ dan li ġej għandu jkun indikat fis-Sezzjoni 15: preparazzjonijiet użati għall-għalf ta’ l-annimali koperti bir-Regolament (KE) Nru 1517/95."
L-Artikolu 2
Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Novembru 2002.

Labels: 3
17